CELEX: 62015CN0247
Language: da
Date: 2015-05-27 00:00:00
Title: Sag C-247/15 P: Appel iværksat den 27. maj 2015 af Maxcom Ltd til prøvelse af dom afsagt af Retten (Syvende Afdeling) den 19. marts 2015 i sag T-412/13, Chin Haur Indonesia, PT mod Rådet for Den Europæiske Union

10.8.2015   
            
            
               DA
            
            
               Den Europæiske Unions Tidende
            
            
               C 262/8
            
         Appel iværksat den 27. maj 2015 af Maxcom Ltd til prøvelse af dom afsagt af Retten (Syvende Afdeling) den 19. marts 2015 i sag T-412/13, Chin Haur Indonesia, PT mod Rådet for Den Europæiske Union
   (Sag C-247/15 P)
   (2015/C 262/10)
   Processprog: engelsk
   
      Parter
   
   
      Appellant: Maxcom Ltd (ved advokat L. Ruessmann og solicitor J. Beck)
   
      De andre parter i appelsagen: Chin Haur Indonesia, PT, Rådet for Den Europæiske Union og Europa-Kommissionen
   
      Appellanten har nedlagt følgende påstande
   
   
               —
            
            
               Appellen antages til realitetsbehandling, og appellanten gives medhold.
            
         
               —
            
            
               Rettens dom ophæves hvad angår det første anbringendes andet led.
            
         
               —
            
            
               Det første anbringende fra sagsøgeren i sagen for Retten forkastes i sin helhed.
            
         
               —
            
            
               Sagsøgeren i sagen for Retten tilpligtes at betale appellantens omkostninger i appelsagen og som følge af interventionen ved Retten.
            
         
      Anbringender og væsentligste argumenter
   
   
               —
            
            
               Retten begik en åbenbar fejl ved at fastslå, at Rådet i henhold til artikel 13, stk. 1, i grundforordningen (1) ikke på baggrund af den omstændighed, at (i) sagsøgeren i sagen for Retten ikke var en egentlig indonesisk producent og (ii) ikke foretog samleprocesser, der gik ud over den i grundforordningens artikel 13, stk. 2, fastsatte tærskel, kunne fastslå, at sagsøgeren i sagen for Retten havde foretaget omladning.
            
         
               —
            
            
               Subsidiært: Annullationen af forordning nr. 501/2013 (2), for så vidt som den vedrører sagsøgeren i sagen for Retten, er ikke begrundet, selv ikke såfremt Rådets konstateringer vedrørende omladning var fejlagtige, eftersom Retten fastslog, at sagsøgeren i sagen for Retten havde foretaget samleprocesser, der ikke gik ud over den i grundforordningens artikel 13, stk. 2 fastsatte tærskel, og ligeledes fastslog, at alle de øvrige kriterier for ikke at indrømme sagsøgeren i sagen for Retten en fritagelse fra omgåelsesforanstaltningerne var opfyldt.
            
         
      (1)  Rådets forordning (EF) nr. 1225/2009 af 30.11.2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343, s. 51).
   
      (2)  Rådets gennemførelsesforordning (EU) nr. 501/2013 af 29.5.2013 om udvidelse af den endelige antidumpingtold, der indførtes ved gennemførelsesforordning (EU) nr. 990/2011 over for importen af cykler med oprindelse i Folkerepublikken Kina, til også at omfatte importen af cykler afsendt fra Indonesien, Malaysia, Sri Lanka og Tunesien, uanset om varen er angivet med oprindelse i Indonesien, Malaysia, Sri Lanka og Tunesien (EUT L 153, s. 1).